Lolland-Falsters Stifts-Tidende, 1843-10-28
Som bekjendt blev en vis J. Mogensen fra Fjeldstrup i afvigte Forsømmer af Jægeren Casper Schrøder fra Nygaard antruffet med Gevær paa den kongelige Viltbane, og, da Mogensen ei vilde staae og levere Skytten sin Bøsse, af denne givet et Skud Hagel af No. 4 i saadan Afstand, at han dog kun blev truffet af 2, respective i Laaret, og i den ene Finger. Sagen, der i sin Tid gjorde megen Opsigt og criminel blev undersøgt, er nu paakiendt og af Mogensen offentliggjort i Dannevirke. Jfølge samme skal Mogensen, overeensstemmende med de kgl. Forst- og Jagtanordninger, erlægge en Mulct af 8 Rbd. Sølv og hans Bøsse, være confiskeret; Jægeren Schrøder, der kun var forpligtet til at anholde M. som Vildttyv og fratage ham hans Bøsse, skal for den imod ham udøvede, forresten ikke betydelige corpor ige Beskadigelse, hensættes i 14 Dages Fængsel paa sædvanlig Fangekost; begge de Anklagede forøvrigt, hver for sit Vedkommende, udrede Sagens Omkostninger. Forstcandidat Behrens, som ved Mogensens Arrestering havde tilladt sig reelle Jnjurier imod ham, skal derfor betale ham 2 Rbd. i Skadesløsholdelse, desforuden erlægge en Mulct af 5 Rbd., samt udrede Sagens Omkostninger med 4 Rd. Courant. Den den 14de dennes af Hof- og Stadsretten paadømte Justitssag mod Jordemoder Else eller Ellen Kirstine Kragh, Stangerups Hustru, der for Fosternord blev anseet med Tugthuusarbeide paa Livstid, aabner et sørgeligt Jndblik i Kjøbenhavns, navnlig dens Almues, sædelige Tilstand. Der er nemlig under Sagen fremkommen stor Sandsynlighed for, at Forbrydersken uforstyrret har drevet sin skændige Haandtering i en lang Række af Aar, idet det første af de 4 Fostermord, hun har tilstaaet, alt er begaaet i Aaret 1833, og de øvrige i Aarene 1840 til 42, men det ifølge det store Renomee, hun blandt en vis Classe Fruentimmer sees at have været i Besiddelse af, ifølge den Redebonhed, hvormed hun ydede sin Assistance, og ifølge hendes forhærdede Gemytsbeskaffenhed er aldeles uantageligt, at hun ikke i den Række af Aar, der ligger mellem 1833 til 1840 skulde have fortfaret i sin Forbrydelse, ligesom et høist troværdigt Vidnesbyrd af en anstændig Kone, der i nogen Tid logerede hos hende, gjør det sandsynligt, at hun i de sidste 4 Maaneder, hun var paa fri Fod, har tilintetgjort langt flere Væseners Tilværelse, end hun har vedgaaet. Det nævnte Vidne har nemlig udsagt, at hun 1 a 2 Gange om Ugen havde saadanne Besøg, som man kan antage i Almindelighed gik ud paa Fosterfordrivelse; der vil altsaa, hvis man regner 1 ugentligt Besøg af den Art i 10 Aar, udkomme et Antal af 500 Mord, og selv om man antager, at hun i Begyndelsen har havt ringere Søgning, vil man dog heraf kunne danne sig et Begreb om, hvor frygtelig en Udstrækning hendes Næringsvei har havt. J 1840 blev hun alt angivet for Politiet og anholdt, men paa Grund af manglende Beviis atter løsladt. Endelig gav i Begyndelsen af dette Aar en af Abortens Følger døende Piges Aabenbarelse for sin Moder Anledning til hendes Paagribelse. Uagtet der under de med en sjelden Dygtighed ved Politiretten ledede Forhører tilveiebragtes en stor Mængde Vidnesbyrd og andre Jndicier mod Forbrydersken, holdt hun dog ud i halvtredie Maaned at vægre sig ved at tilstaae, indtil hun endelig vedgik de 4 Mord, for hvilke der alt var tilstrækkeligt Beviis, men al videre Forfølgning af hendes Forbrydelsesbane strandede paa hendes og en medtiltalt, forvorpen Tjenestepiges Haardnakkenhed. Blandt de Midler, der ere blevne anvendte for at tilveiebringe en fuldstændigere Tilstaaelse, synes desværre ogsaa at have været det i Politiets Arrester jevnlig anvendte, her vistnok mere undskyldelige, men dog altid forkastelige Spioneri; thi selv om de Depositioner af Medfanger og Fangevogtere, der ere afgivne under denne Sag, ikke ere fremkaldte ved bestemte Opfordringer eller Ordrer, saa have de dog visselig deres moralske Grund i en formodet Tilbøielighed hos Retten til at aftvinge Jnqvisiterne Tilstaaelse paa hvilkensomhelst Maade. (Fædrel.)Et dansk Skuespillerpar, Hr. og Mad. Levini, er, efter at være optraadt med stort bifald i Up salg, ankommet til Stockholm, hvor Mad. Levinii Løverdags skulde optræde som Gjæst i Emilies Hjertebanken paa Dansk. (Fædrel.)¬